钦定古今图书集成/历象汇编/庶征典/第187卷 > 《并蒂莲诗序》薛瑄
## 钦定古今图书集成/历象汇编/庶征典/第187卷 > 《并蒂莲诗序》薛瑄

南京兵部尚书。南郡张公志忠，以名进士官御史，由
佥都四陞而至兵部尚书，位列司马，为六卿之极品。
然其每一升擢，必有嘉莲之兆，岂非以德善之积而
致物和，以物和之兆而获荣名之报乎？且志忠扬历
显要，将四十年，既总风纪，又职戎政，其存心处事，一
以惠爱为本。尝议江北军士越江来操者，有资粮之
“绝，往往私乘小舟渡江以取粮，类多遭风涛覆溺而
死。不若使就操江北，既便于粮饷，又可以备南京之
藩垣，且免人于溺死。事虽弗克遂行，而其筹策之良，
爱军之心可知。”又行其议于南京，出官米煮粥以食
饥者，而所全活甚众，惠虽不及远施，而其恤民之意
可推。尝选用帅长，有非其人而欲幸淂者，则执议以
为“用此人必害此军。”众莫能夺其议，而其人卒不用。
凡有所论列，皆军民利益，事多施行。又闻其先在乡
里，能出所有以济饥民，相传为故事。志忠之大节灼
灼可见者如此，其馀小者可知。